EkBass/fiwiki-20250220-pages-articles huggingface dataset:
Agrarismi

Agrarismi on poliittinen suuntaus, joka ajaa maalais- ja maatalousväestön etuja ja vastustaa kaupunkien poliittista ja taloudellista ylivaltaa.Hokkanen 1979, s. 85-86 Agrarismi korostaa maatalouden ja karjankasvatuksen merkitystä yhteiskunnassa. Sen tavoitteena on myös kehittää maanviljelijöiden taloudellista asemaa suhteessa rikkaisiin. Kehittyneissä maissa agrarismia on muun muassa maan omavaraisuuden tukeminen kannustimilla ja kaupunkien laajenemisen hillitseminen. == Näkemykset == Agrarismi voidaan luokitella poliittiseksi tavoitteeksi ja myös elämänkatsomukseksi. Poliittisena tavoitteena agrarismi ajaa maalais- ja maatalousväestön etuja ja vastustaa kaupunkien poliittista ja taloudellista ylivaltaa. Elämäntavallisena näkemyksenä agrarismi näkee maaseutumaisen elämänmuodon sekä pien- ja perheviljelykseen pohjautuvan omavaraisen tuotantotavan moraalisesti arvokkaampana kuin urbaanis-teollisen elämäntavan. Agraristisen puolueen tärkein tuntomerkki on maaseutukeskeisyys. Agraaripuolueet ovat usein katsoneet puolustavansa yksityis- ja pienyrittäjyyttä, mikä juontuu talonpoikaispuolueiden maan omistusoikeudesta ja kriittisestä suhtautumisesta maan tai tuotantovälineiden kollektivisointiin. Agraaripuolueet ovat kuitenkin olleet valmiita hyväksymään pitkällekin meneviä valtiovallan ohjaustoimia, jos kyse on ollut maatalouden tai maaseudun eduista. Agrarismi korostaa ihmisen ja luonnon läheistä suhdetta. Aatteellisissa kysymyksissä agraaripuolueiden aatesisällöt ovat vaihdelleet eri aikoina ja eri maissa hyvin paljon. Ideologioissa on paljon vapaamielisiä aineksia, mutta yksittäisissä kysymyksissä kannat ovat vaihdelleet suuresti. Agraaripuolueiden näkemykset ovat voineet olla sekä konservatiivisia että kulttuuriradikaaleja. == Poliittinen ideologia == Agrarismi sijaitsee liberalistisen porvarismin ja sosialismin välimaastossa. Usein agrarismiin voidaan viitata myös agraarisosialismina. Agraaripuolueet itse korostavat mielellään "taloudellisen keskitien" ja "kolmannen vaihtoehdon" olemassaoloa, jolla tarkoitetaan sijoittumista kahden vastakkaisen näkemyksen välimaille. Agrarismi vetoaa samaan kannattajaryhmään kuin populismi, maatalous- ja maaseutuväestöön. Agraaripuolueita ovat muun muassa pohjoismaiset keskustapuolueet. == Katso myös == * Maa- ja metsätaloustuottajain Keskusliitto * Suomen Keskusta * Suomen Maaseudun Puolue * Pohjoismaiset agraaripuolueet == Lähteet == * === Viitteet === == Aiheesta muualla == Luokka:Poliittinen ideologia Luokka:Agraaripuolueet
Reetta Ylä-Rautio

Reetta Ylä-Rautio (s. 2003 Espoo) on suomalainen näyttelijä ja malli. Hän on esiintynyt muun muassa televisiosarjoissa Kullannuput (2021, 2023), Toinen tuleminen (2024), Syke (2022), Harjunpää (2022) ja Ei Haukku haavaa tee (2020–2021). Ylä-Rautio on myös mukana Selviytyjät Suomi -tositelevisiosarjan vuoden 2024 yhdeksännellä tuotantokaudella. Ylä-Raution näyttämödebyytti oli Suomen Kansallisteatterin tuotannossa Luulosairas (Molière) (2014–2018). Kesäkuussa 2021 Ylä-Rautio, Roosa Björkstam ja Pernilla "Piippu" Böckerman alkoivat julkaista 02210 -podcastia Supla-äänisisältöpalvelussa. Ylä-Rautio, Björkstam ja Böckerman viettivät lapsuutensa Espoon Olarissa, jonka postinumero on 02210. Viimeinen 02210-podcastin jakso julkaistiin loppuvuonna 2022. Helmikuussa 2023 Ylä-Rautio ja Isadora Brown aloittivat Suplassa uuden Ylä-Rautio & Brown -podcastin. Podcastin viimeinen jakso julkaistiin joulukuussa 2023. Reetta on Salatut elämät -sarjasta tutun näyttelijän Elmeri Ylä-Raution sisko. == Filmografia == Televisiosarjat Televisiosarjat Televisiosarjat Vuosi Sarja Rooli 2017 Pää edellä raitapaitainen tyttö 2019 Aallonmurtaja Miia 2020–2021 Ei Haukku haavaa tee Ella 2021, 2023 Kullannuput Marla 2022 Harjunpää tyttö veitsi kurkulla 2022 Syke potilas 2024 Toinen tuleminen Linnea Lyhytelokuvat Lyhytelokuvat Lyhytelokuvat Vuosi Nimi Rooli 2022 Luuranko mun kaapissa Jasmin == Lähteet == == Aiheesta muualla == * Reetta Ylä-Rautio Kotisivut * * Reetta Ylä-Rautio Instagram * Reetta Ylä- Rautio TikTok Luokka:Suomalaiset näyttelijät Luokka:Suomalaiset teatterinäyttelijät Luokka:Suomalaiset mallit Luokka:Vuonna 2003 syntyneet Luokka:Elävät henkilöt
Essi Tuukkanen

Essi Tuukkanen (s. 1972) on suomalainen televisiotuottaja, linjatuottaja ja tuotantopäällikkö. Hänen tuottamiaan sarjoja ovat muun muassa Kakarat (2020), Aallonmurtaja (2017) ja Syke (2014–2017). == Tuottajana televisiosarjoissa == * Aallonmurtaja * Brändärit * Ivalo (linjatuottaja) * Kakarat * Kansan mies * Syke == Lähteet == == Aiheesta muualla == * Luokka:Suomalaiset televisiotuottajat Luokka:Vuonna 1972 syntyneet Luokka:Elävät henkilöt
Louis Guilloux

Louis Guilloux (1899 Saint-Brieuc, Ranska – 1980 Saint-Brieuc, Ranska) oli ranskalainen kirjailija. Hän oli peräisin työläisoloista ja oli vakaumuksellinen sosialisti. Tuotantoonsa hän sai vaikutteita naturalismista. Hänen esikoisromaaninsa La Maison du Peuple ilmestyi 1927 ja on osittain omaelämäkerrallinen kuvaus työväenluokan heräämisestä. Merkittävin hänen teoksistaan on Le Sang noir, joka ilmestyi 1935 ja sijoittuu ensimmäisen maailmansodan jälkeiseen aikaan ja bretagnelaiseen kaupunkiin. Hän sai Renaudot-palkinnon teoksesta Le Jeu de patience (1949), joka kuvaa sota-alan kokemuksia ja asettuu humaanisuuden ja alistetun ihmisen puolelle. ==Suomennetut teokset== * Pian koittaa päivä (La confrontation), suom. J. S. Helander, Jyväskylä : Gummerus 1972 ISBN 951-20-0047-4 ==Lähteet== ==Aiheesta muualla== Luokka:Ranskalaiset kirjailijat Luokka:Vuonna 1899 syntyneet Luokka:Vuonna 1980 kuolleet
Markus Söder

Markus Thomas Theodor Söder (s. 5. tammikuuta 1967) on saksalainen poliitikko, joka on toiminut Baijerin pääministerinä vuodesta 2018 ja Baijerin kristillissosiaalisen unionin (CSU) johtajana vuodesta 2019. Luokka:Saksalaiset kristillisdemokraattiset poliitikot Luokka:Baijerin kristillissosiaalisen unionin puheenjohtajat Luokka:Vuonna 1967 syntyneet Luokka:Elävät henkilöt
Tuula Jääskeläinen

Tuula Jääskeläinen on suomalainen televisiotuottaja. Jääskeläinen on tuottanut muun muassa televisiosarjat Sydänjää (2007–2010) ja Uutishuone (2009). Ennen tuottajan uraansa hän on työskennellyt myös kuvaussihteerinä ja tuotantopäällikkönä. == Tuottajana televisiosarjoissa == * Ei valoa tunnelissa * Joku kaltaiseni * Käenpesä * Laura * Laura kaupungissa * Laura kesäleirillä * Lukio * Maailmanparantaja * Paholaisen tytär * Rajametsän tarinoita * Rajatapaus * Rikospoliisi ei laula * Rikospoliisi Maria Kallio * Sydänjää * Sydän toivoa täynnä * Sänky * Taivas sinivalkoinen * Tappajan näköinen mies * Uutishuone * Vaarallista kokea * Veljet * Villa Helena == Aiheesta muualla == * * Luokka:Suomalaiset televisiotuottajat Luokka:Syntymävuosi puuttuu Luokka:Elävät henkilöt
Ricardo Güiraldes

Ricardo Güiraldes (1886 Buenos Aires, Argentiina – 1927 Pariisi, Ranska) oli argentiinalainen kirjailija, koulutukseltaan juristi. Hänen romaaneissaan on keskeinen La Porteñan maatila, joka on hänen pääteoksensa Don Segundo Sombran (1926) tapahtumapaikka. Teos edustaa gauchokirjallisuutta, jonka kauden viimeinen se on. Suomennosnäytteitä Güiraldesin tuotannosta sisältyy antologiaan Espanjan ja Portugalin kirjallisuuden kultainen kirja (WSOY 1954, toim. Tyyni Tuulio). ==Lähteet== ==Aiheesta muualla== Luokka:Argentiinalaiset kirjailijat Luokka:Vuonna 1886 syntyneet Luokka:Vuonna 1927 kuolleet
Taryn Jakubowski

Taryn Jakubowski (s. 17. heinäkuuta 1998) on yhdysvaltalainen jalkapalloilija, pelipaikaltaan puolustaja. Hän voitti kaudella 2021 Kansallisessa liigassa Suomen-mestaruuden Kuopion Palloseuran joukkueessa. Hän pelasi kauden aikana 13 liigaottelua ja teki maalin toisessa liigaottelussaan huhtikuussa 2021 PK-35 Vantaata vastaan. Kaudella 2022 KuPS voitti jälleen mestaruuden mutta loukkaantumisista ja sairasteluista kärsinyt Jakubowski pystyi pelaamaan vain yhden ottelun. == Lähteet == Luokka:Yhdysvaltalaiset jalkapalloilijat Luokka:Vuonna 1998 syntyneet Luokka:Elävät henkilöt
Päivi Leino-Sandberg

Päivi Leino-Sandberg (12. syyskuuta 1976 Helsinki) on suomalainen valtiotieteilijä ja oikeustieteen tohtori, joka työskentelee Helsingin yliopistossa transnationaalisen eurooppaoikeuden professorina ja Itä-Suomen yliopiston kansainvälisen oikeuden ja eurooppaoikeuden professorina. Hän on ollut tiedotusvälineissä haastateltavana muun muassa vuonna 2020 koronapandemian eurooppalaisen elvytyspaketin Suomea koskevien taloudellisten vastuiden vuoksi. Leino-Sandberg tuli ylioppilaaksi helsinkiläisestä Ressun lukiosta (1995). Hän opiskeli Åbo Akademissa, ja valmistui valtiotieteen maisteriksi (pol.mag.) vuonna 2000. Hän valmistui myös oikeustieteen maisteriksi Lontoossa sijaitsevasta London School of Economics and Political Sciencesta (LL.M., 2001). Oikeustieteen tohtoriksi hän valmistui Helsingin yliopistosta (OTT, 2005). Hänen englanninkielinen väitöskirjansa (2005) oli otsikoitu Particularity as universality : the politics of human rights in the European Union. Hän on Helsingin yliopiston eurooppaoikeuden dosentti. Työurallaan hän on toiminut Helsingin yliopiston kansainvälisen ja eurooppaoikeuden assistenttina (2001–2003), Erik Castrén -instituutin tutkijana (2004–2005), valtionhallinnon asiantuntijatehtävissä (Oikeusministeriön lainsäädäntöneuvoksena 2006– ja Valtiovarainministeriön erityisasiantuntijana 2014–2015), Eurooppalaisen yliopistoinstituutin (EUI) vierailevana tutkijana Firenzessä Italiassa (2015–2017) ja Suomen Akatemian akatemiatutkijana (2015–2020). Hän on työskennellyt myös Helsingin yliopiston julkisoikeuden ruotsinkielisenä yliopistonlehtorina. Itä-Suomen yliopiston kansainvälisen oikeuden ja eurooppaoikeuden professori yliopiston Joensuun kampuksella hän on toiminut elokuusta 2016 (nimitys 7/2021 saakka). ==Lähteet== ==Aiheesta muualla== * Maija Elonheimo (toim., 11.3.2020) Brysselin kone: Onko komission valta lisääntymässä, Päivi Leino-Sandberg? (radiohaastattelu) (yle.fi) * Maija Elonheimo (toim., 6.2.2019) Brysselin kone: Onko avoimuus EU:ssa riittävää, Päivi Leino-Sandberg (radiohaastattelu) (yle.fi) * Maija Elonheimo (toim., 14.6.2017) Brysselin kone: Miten avoin EU on? Haastateltavana professori Päivi Leino-Sandberg (radiohaastattelu) (yle.fi) Luokka:Suomalaiset professorit Luokka:Itä-Suomen yliopiston professorit Luokka:Helsingin yliopiston professorit Luokka:Suomalaiset oikeustieteilijät Luokka:Vuonna 1976 syntyneet Luokka:Elävät henkilöt
Merja Ritola

Merja Ritola (s. 1970) on suomalainen elokuva- ja televisiotuottaja. Hän on tuottanut muun muassa TV-sarjan Hotel Swan Helsinki (2020-2021) yhdessä Olli Tolan kanssa. == Ura == Ritola aloitti uransa vaatetusalan artesaanina, mutta siirtyi tuotannollisiin tehtäviin vuonna 2000. Vuonna 2009 hän alkoi tuottaa lyhytelokuvia. == Filmografia == TV-sarja/Elokuva Vuosi Tuotanto Rooli 2018 Sokeiden unet Tuottaja 2018 Putting Lipstick On a Pig Tuottaja 2020 Pakolaiskeskusteluja Tuottaja 2020-2021 Hotel Swan Helsinki Tuottaja 2021 Maija Isola Tuottaja == Lähteet == Luokka:Suomalaiset elokuvatuottajat Luokka:Suomalaiset televisiotuottajat Luokka:Vuonna 1970 syntyneet Luokka:Elävät henkilöt
Gabriella Cuevas

Gabriella Cuevas (s. 15. elokuuta 1993) on yhdysvaltalainen jalkapalloilija, pelipaikaltaan puolustaja. Hän kuului kaudella 2018 National Women’s Soccer Leaguessa pelaavan Sky Blue FC:n joukkueeseen mutta ei päässyt pelaamaan liigassa. Kaudella 2021 hän voitti Suomen Kansallisessa liigassa mestaruuden Kuopion Palloseuran joukkueessa. Hän pelasi kauden aikana 21 liigaottelua ja teki niissä kaksi maalia. Kaudella 2022 hän voitti KuPS:ssa toisen liigamestaruutensa. Hän pelasi kauden aikana 21 liigaottelua ja teki niissä yhden maalin. == Lähteet == Luokka:Yhdysvaltalaiset jalkapalloilijat Luokka:Vuonna 1993 syntyneet Luokka:Elävät henkilöt
Heidi Leppämäki

Heidi Leppämäki (s. 16. syyskuuta 2001) on suomalainen jalkapalloilija, pelipaikaltaan hyökkääjä. Hän edusti juniorina Seinäjoen Mimmejä ja Vasa IFK:ta sekä kaudella 2020 Naisten Ykkösessä FC Sport -junioreita. Leppämäki voitti kaudella 2021 Kansallisessa liigassa mestaruuden Kuopion Palloseuran joukkueessa. Hän pelasi ensimmäisen liigaottelunsa huhtikuussa 2021 Helsingin Palloseuraa vastaan. Hän pelasi kauden aikana KuPS:issa 13 liigaottelua mutta ei missään niistä täysiä minuutteja. Touko-kesäkuussa hän pelasi lainalla liigajoukkue Jyväskylän Pallokerhossa kolme liigaottelua, joista kahdessa täydet minuutit. Hän teki jyväskyläläisten ainoan maalin tappiollisessa ottelussa Pallokerho-35:tä vastaan. Kaudella 2022 Leppämäki voitti toistamiseen KuPS:in joukkueessa liigamestaruuden. Hän pelasi kauden aikana kymmenen liigaottelua mutta jälleen parhaimmillaankin vain 45 minuuttia yhdessä ottelussa. Hän teki syyskuussa maalin Pallokerho-35:tä vastaan. Kaudella 2023 Leppämäki edustaa Kansalliseen liigaan noussutta Turun Palloseuraa. == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Hitbox

Hitbox (kirjaimellisesti törmäyslaatikko) on videopeleissä näkymätöntä geometriaa, joka kertoo pelille milloin ja miten kappaleet törmäävät. Hitboxit ovat olennaisia useille peleille, jotka vaativat matematiikkaa ja käsityksen siitä mikä on "reilua". Esimerkkejä tapauksista ovat osuuko lyönti tai luoti tiettyyn kohtaan. Toteutukset vaihtelevat eri peleissä niiden muodon, koon ja käyttäytymisen mukaan. Hitboxia käytetään osumisen havaitsemiseen kun taas näkyvä polygonimalli on liian monimutkainen vaadittavaan reaaliaikaiseen laskentaan. Esimerkiksi Dark Soulsissa laatikko täsmää melko tarkoin hahmon näkyvään malliin tämän liikkuessa, joka mahdollistaa väistämisen pelkkää asentoa muuttamalla. Räiskintäpeleissä laatikko voi olla paljon pienempi kuin pelaajan alus väistelyn helpottamiseen. Nimestä huolimatta laatikon muoto voi vaihdella. Matematiikkaa käytetään havaitsemaan koska kaksi aluetta leikkaavat toisensa eli törmäävät. Jokaista kuvaa kohden peli voi tarvita tarkistuksen milloin hahmon jalat osuvat maahan, milloin hahmo osuu seinään sekä jokaisen vastustajan ja kappaleen kanssa. Hitboxin rinnalla käytetään termiä hurtbox, kun halutaan erottaa "minne pelaaja aiheuttaa vahinkoa" ja "pelaajan saama vahinko" toisistaan. Kolmas tyyppi pushbox kertoo hahmon käyttämän tilan ja estää eri hahmoja viemästä samaa tilaa. Laatikoiden muoto ja koko voi muuttua hahmon liikkeiden ja toimintojen mukana jotta niitä ei tarvita useita eri tapauksia varten. Kun laatikot toimivat oikein pelaaja ei huomaa niiden olemassaoloa; kun ne toimivat huonosti pelaajan ennakko-odotukset rikkoutuvat ja peli tuntuu epäreilulta. Amigassa pystyi laitteiston avulla havaitsemaan spritejen törmäyksiä ja automaattisesti reagoimaan niihin. Laatikot voi määrittää itse tai tietyt aputyökalut voivat luoda ne. == Lähteet == Luokka:Videopelikäsitteet
Marie Doro

Marie Doro, alkuperäiseltä nimeltään Marie Katherine Stewart (25. toukokuuta 1882 Duncannon – 9. lokakuuta 1956 New York) oli yhdysvaltalainen näyttelijä ja varhaisen mykkäelokuvakauden tähti. http://walkoffame.com/marie-doro/ http://www.imdb.com/name/nm0233945/bio Doron ura alkoi monen muun aikalaisen tavoin näyttämöllä, kevyissä musikaaleissa. Niistä hänet keksi Broadwaylle kuuluisa impressaari Charles Frohman. Broadwaylla hän esiintyi melodraamoissa, trillereissä ja komedioissa, kuten "Sherlock Holmes", "The Admirable Chrichton" ja "Electricity". Häntä ohjasi usein William Gillette. Kiertueellaan Britanniaan hän näytteli tuolloin vielä täysin tuntemattoman Charles Chaplinin kanssa. Chaplin kirjoitti muistelmissaan, että Doro oli hänen ensimmäinen rakkautensa. https://cyranos.ch/spdoro-e.htm Ensimmäisen elokuvaroolinsa hän teki vuonna 1915. http://www.imdb.com/name/nm0233945/bio?ref_=nm_ov_bio_sm Parhaiten Doro muistettaneen roolistaan elokuvassa "Oliver Twist", joka valmistui vuonna 1916, ohjaajanaan James Young. Kaikkiaan hän teki roolin 15 eri elokuvassa. 1920-luvulle tultaessa Doro alkoi olla pettynyt Hollowoodiin ja sen realiteetteihin. Hän palasi teatterinäyttelijäksi ja teki muutaman roolin kunnes muutti Eurooppaan vuonna 1921. http://thepennsylvaniarambler.com/2019/01/22/marie-doro-a-forgotten-actress/ Euroopassa Doro teki elokuvia Italiassa ja Britanniassa. Viimeiseksi elokuvaksi jäi vuonna 1924 filmattu "Sally Bishop". Elokuvan ohjasi Maurice Elvey ja miespääosan teki Henry Ainley. Doro oli lyhyen ajan avioliitossa näyttelijä Elliot Dexterin kanssa. Liitto päättyi eroon ja jäi lapsettomaksi. Elämänsä loppupuolella Doro kiinnostui hengellisyydestä ja erakoitui. Hän vältteli vanhoja ystäviään ja tuttaviaan. Uransa varrella Doro teki kahdeksantoista elokuvaa. Niistä vain kuusi on säilynyt. == Viitteet == == Lisää aiheesta == * http://www.ibdb.com/broadway-cast-staff/marie-doro-38343 Luokka:Yhdysvaltalaiset elokuvanäyttelijät Luokka:Yhdysvaltalaiset mykkäelokuvien näyttelijät Luokka:Vuonna 1882 syntyneet Luokka:Vuonna 1956 kuolleet
FX (persialainen televisiokanava)

FX Farsi on farsinkielinen versio FX-kanavasarjasta, joka alkoi lähettää ilmaiseksi Monacon satelliitissa TurkmenAlem 2021. Verkkoa hallinnoivat Newscorp ja Walt Disney, ja se lähettää viihdeohjelmia, kuten elokuvia, sarjoja ja animaatioita, 24 tuntia vuorokaudessa persialaisin tekstityksin tai persialaisin kopioinnein. == Lähteet == Luokka:Televisiokanavat
Saipaninkerttunen

Saipaninkerttunen (Acrocephalus hiwae) on kerttusiin kuuluva lintulaji. Lajia tavataan uhanalaisena Pohjois-Mariaaneilta. ==Koko ja ulkonäkö== Saipaninkerttunen on heimonsa lajiksi kookas: se voi kasvaa noin 18 cm pitkäksi. Sukupuolet muistuttavat toisiaan ulkonäöltään. Saipaninkerttusen pää, selkä ja siivet ovat väriltään kellanruskeat ja päässä on keltainen silmäkulmajuova. Linnun nokka on hyvin pitkä. Saipaninkerttusen rinta ja vatsa ovat vaalean keltaiset. ==Levinneisyys ja elinympäristö== Saipaninkerttusta tavataan Alamaganin ja Saipanin saarilta Pohjois-Mariaaneilta. Lajin elinympäristöä ovat kosteikot, niittyjen pensaikot ja avoimet metsät. Saipaninkerttunen luokitellaan äärimmäisen uhanalaiseksi ja kannan kooksi arvioidaan 2 200–3 300 yksilöä. Suurin uhka kannalle on elinympäristön häviäminen maatalousmaaksi muuttamisen ja karjan laiduntamisen vuoksi. Myös lintuja tai niiden munia saalistavat vieraslajit kuten kissat, käärmeet ja rotat ovat uhka. ==Lähteet== Luokka:Kerttuset Luokka:Uhanalaiset linnut
Jalkapallon naisten SM-sarjakausi 1974

Jalkapallon naisten SM-sarjakausi 1974 oli jalkapallon naisten SM-sarjan ensimmäinen kausi ja neljäs kerta, jolloin jalkapallon naisten Suomen mestaruus ratkaistiin. Mestaruuden voitti HJK, jolle saavutus oli neljäs naisten Suomen mestaruus. MiPK ja KPT putosivat Naisten perussarjaan kaudeksi 1975. SM-sarjaan nousivat IF-FK ja KPV. == Sarjajärjestelmä == Naisten SM- sarja 1974 pelattiin kahdeksan joukkueen kaksinkertaisena sarjana, johon selviytyivät vuoden 1973 Naisten mestaruuskilpailun jatkolohkojen kaksi parasta. Ottelut pelattiin 2×30 minuutin pituisina. == Joukkueet == Joukkue Paikkakunta City-Pallo Helsinki Helsingin Jalkapalloklubi Helsinki Ilves- Kissat Tampere Kemin Into Kemi Kuopion Pallotoverit Kuopio Mikkelin Pallo- Kissat Mikkeli Oulun Palloseura Oulu Turun Palloseura Turku == Sarjataulukko == == Suomen mestarit == HJK:n pelaajat: Meri-Tuuli Carpen, Leena Eloranta, Marketta Hartikka, Paula Järvenpää, Tuula Kauppinen, Raija Kärkkäinen, Marjatta Lehti, Inkeri Määttä, Annukka Peltola, Merja Rytkönen, Kaija Salopuro, Tuula Öhrnberg. Valmentaja: Aulis Rytkönen. == Lähteet == Luokka:Kansallinen liiga -kaudet Luokka:Jalkapallosarjojen kausi 1973–1974/1974
Padmini Kolhapure

Padmini Kolhapure (s. 1. marraskuuta 1965 Bombay, Maharashtra, Intia) on intialainen näyttelijä ja laulaja, joka työskentelee pääasiassa hindinkielisissä elokuvissa. Hän aloitti näyttelemisen 7-vuotiaana vuonna 1972, ja hänen varhaisiin töihinsä kuuluivat Zindagi (1976) ja Dream Girl (1977). Sitten hän teki läpimurtonsa nuoren Roopan roolissa elokuvassa Satyam Shivam Sundaram (1978). Viidentoista vuoden iässä Kolhapure voitti Filmfare Awards -palkinnon parhaasta naissivuosasta kostodraamassa Insaf Ka Tarazu (1980) ja seitsemäntoistavuotiaana Filmfare Awards -palkinnon parhaasta naispääosasta traagisessa romanssissa Prem Rog (1982), jolloin hänestä tuli toiseksi nuorin näyttelijä, joka voitti palkinnot vastaavissa kategorioissa. Hän sai myös Filmfare Awards -ehdokkuudet parhaasta naissivuosasta elokuvassa Souten (1983) ja parhaasta naispääosasta elokuvassa Pyar Jhukta Nahin (1985). == Filmografia == Vuosi Elokuva Rooli Muuta 1974 Ek Khiladi Bawan Patte Lapsinäyttelijä 1975 Ishk Ishk Ishk 1976 Zindagi Guddu N. Shukla 1977 Dream Girl Padmini 1978 Saajan Bina Suhagan Bulbul Chopra Satyam Shivam Sundaram Nuori Rupa Hamara Sansar Asha 1980 Thodisi Bewafaii Meenu Gehrayee Uma Insaaf Ka Tarazu Neeta 1981 Dushman Dost Julkaisematon elokuva Ahista Ahista Chandra Zamaane Ko Dikhana Hai Kanchan 1982 Prem Rog Manorama (Rama) Vidhaata Durga Star Devin fani Khush Naseeb Teri Maang Sitaron Se Bhar Doon Swami Dada Chamkili 1983 Lovers Mary Mazdoor Meena D. Saxena/Meena A. Mathur Souten Radha Woh Saat Din Maya Bekaraar Sundari Gupta 1984 Yeh Ishq Nahin Aasaan Salma Mirza Naya Kadam Chanda Ek Nai Paheli Kajri Sheeshay Ka Ghar Hum Hain Lajawab Dilruba 1985 Pyaar Jhukta Nahin Preeti B. Pratap/Preeti A. Khanna Aaj Ka Daur Durga Agnihotri Rahi Badal Gaye Sangeeta Pyari Behna Mangla Insaaf Main Karoonga Pinky Bewafai Renu Patthar Dil Bindiya Wafadaar Sita Do Dilon Ki Dastaan 1986 Anubhav Gauri Swarag Se Sunder Lalita Choudhury Aisa Pyaar Kahan Pooja Muddat Kalpana Kirayadar Jaya Abhyankar Pyar Kiya Hai Pyar Karenge Usha Preeti Preeti Suhaagan Jyoti Jumbish: A Movement – The Movie Vidya/Dharti 1987 Jhanjhaar Pushpa Pyar Ke Kabil Sangeeta A. Kapoor Dadagiri Barkha Singh Sadak Chhap Anju Hawalaat Geeta 1989 Hum Intezaar Karenge Manisha V. Anand Sagar Sangam Radha Dana Paani Chanda Touhean Sansani/Sandhya Daata Sona Dwarka Prasad 1990 Aag Ka Dariya 1991 Qurbani Rang Layegi Basanti 1994 Professor Ki Padosan Menaka Khanna 1999 Rockford – Tuottaja 2003 Chimani Pakhar Marathinkielinen elokuva 2005 Manthan: Ek Amrut Pyala Anjali Deshpande Marathinkielinen elokuva 2006 Souten: The Other Woman Smita S. Singh Eight: The Power of Shani Radha S. Rai 2009 Bolo Raam Archana Kaushik 2012 Karmayogi Mankamma Malajalaminkielinen elokuva Mai Madhu 2013 Phata Poster Nikla Hero Rouva Rao Daughter Dhuaan 2015 Karbonn Gayatri Bachpan Ek Dhokha 2019 Panipat Gopika Bai 2020 Prawaas Lata Inamdar Marathinkielinen elokuva == Lähteet == == Aiheesta muualla == * * Luokka:Intialaiset näyttelijät Luokka:Intialaiset laulajat Luokka:Lapsinäyttelijät Luokka:Vuonna 1965 syntyneet Luokka:Elävät henkilöt
Katie Lowe

Katie Lowe on englantilainen kirjailija, joka valmistui Birminghamin yliopistosta kirjallisuuden maisteriksi. Lowe työskentelee markkinointialalla ja kirjoittaa väitöskirjaa naisten raivosta, kirjallisuuden modernismista #Metoo-aikakaudella. Kirjailijan esikoisromaani Jumalten verta suonissamme julkaistiin vuonna 2019 ja sitä on kuvailtu yhdistelmäksi Donna Tarttia ja Emma Clinea. Lowen toinen kirja Possession ilmestyi vuonna 2021. Kirja tunnettaan myös nimellä The Murder of Graham Catton. == Lähteet == * * Luokka:Englantilaiset kirjailijat Luokka:Elävät henkilöt
Netum

Netum Group Oyj on suomalainen IT-palveluyhtiö. Netum listautui Helsingin pörssin First North -listalle kesäkuussa 2021. Netum-konserniin kuuluvat emoyhtiö Netum Group Oyj ja tytäryhtiöt Netum Oy, Studyo Oy, Buutti Oy sekä Buutti Consulting Ab. Netum Oy tarjoaa digipalveluiden kehittämistä ja ylläpitoa, kyberturvallisuuspalveluita, data- ja integraatiopalveluja, tietovarasto- ja analytiikkaratkaisuja, tietojärjestelmien kehittämis-, tuki- ja ylläpitopalveluita sekä johdon konsultointia. Studyo Oy:n ohjelmistotuotteet ja -palvelut sujuvoittavat oppilaitosten arkea ja tukevat koulutuksen laadun kehittämistä. Buutti Oy tarjoaa IT-konsultointi- ja ohjelmistokehityspalveluja, joissa osaamisen paras kärki on sulautettujen järjestelmien, pilvi­palveluiden ja web-sovellusten piirissä. Buutti Consulting Ab:lla ei ole tällä hetkellä liiketoimintaa. == Lähteet == == Aiheesta muualla == * Netum Luokka:Suomalaiset First North -yhtiöt
Robert van Gulik

Robert van Gulik (1910 Zutphen, Alankomaat – 1967 Haag, Alankomaat) oli alankomaalainen kirjailija ja diplomaatti. Gulik opiskeli lakia ja itämaisia kieliä. Hän toimi diplomaattina ja oli vuoteen 1942 Kaukoidässä. Sittemmin hän oli diplomaattina Washingtonissa, Syyriassa ja Malesiassa sekä vuodesta 1965 Alankomaiden Japanin-suurlähettiläänä. Gulikin teokset käsittelevät Kiinan kulttuuria eri aloilta. Hän oli myös kalligrafi ja teki kuvituksia. Hän kirjoitti kaunokirjalliset teoksensa yleensä historiallisten tapausten pohjalta. Esimerkiksi tuomari Dee -kirjojen mallina on 600-luvulla elänyt Tang-dynastian aikainen tuomari Dee Jen-djieh. Hän toteuttaa niissä kungfutselaista ihannetta, jonka mukaan paha saa palkkansa. ==Suomennetut teokset== * Keisarin helmi: kiinalainen salapoliisiromaani, (The emperor's pearl), suom. Juhani Jaskari, WSOY 1964 Sapo 67 * Kummitusluostari: kiinalainen salapoliisiromaani, (The haunted monastery), suom. Eila Pennanen, WSOY 1966 Sapo 76 * Temppelin aave (The phantom of the temple), suom. Leif Forsblom, WSOY 1967 Sapo 82 * Kiinalaiset kultamurhat (Chinese gold murders), suom. Panu Pekkanen, WSOY 1971 Sapo * Kiinalaiset kellomurhat (The Chinese bell murders), suom. Kersti Juva ja Kristiina Rikman, WSOY 1972 ISBN 951-0-00182-1 Sapo 133 * Kiinalaiset järvimurhat (The chinese lake murders), suom. Kristiina Rikman, WSOY 1973 ISBN 951-0-00785-4 Sapo 145 * Kiinalaiset sokkelomurhat (The Chinese maze murders), suom. Kristiina Rikman, WSOY 1973 ISBN 951-0-05770-3 Sapo 156 * Kiinalaiset naulamurhat (The Chinese nail murders), suom. Kristiina Rikman, WSOY 1974 ISBN 951-0-06090-9 Sapo 160 * Murha Kantonissa (Murder in Canton), suom. Kristiina Rikman, WSOY 1975 ISBN 951-0-07207-9 Sapo 187 * Kaulanauha ja kalebassi (Necklace and calabash), suom. Kristiina Rikman, WSOY 1977 ISBN 951-0-07985-5 Sapo 203 * Yksi kaksi kolme – kuolema (The willow pattern), suom. Kristiina Rikman, WSOY 1978 ISBN 951-0-08516-2 Sapo 213 * Apina ja tiikeri (The monkey and the tiger), suom. Kristiina Rikman, WSOY 1973 ISBN 951-0-08978-8 Sapo 229 * Runoilijat ja kuolema (Poets and murder), suom. Kristiina Rikman, WSOY 1984 ISBN 951-0-12084-7 Sapo 283 * Punainen paviljonki (The red pavilion), suom. Kristiina Rikman, WSOY 1996 ISBN 951-0-20970-8 Sapo 383 * Tuomari Dee ja varjostimen arvoitus (The lacquer screen), suom. Kristiina Rikman, WSOY 1997 ISBN 951-0-21833-2 Sapo 403 * Viisi suotuisaa pilveä ja muita kertomuksia (Judge Dee at work), suom. Kristiina Rikman, WSOY 1998 ISBN 951-0-22530-4 Sapo 411 ==Lähteet== ==Aiheesta muualla== Luokka:Alankomaalaiset kirjailijat Luokka:Alankomaalaiset diplomaatit Luokka:Sinologit Luokka:Vuonna 1910 syntyneet Luokka:Vuonna 1967 kuolleet
Oulun pyöräbaana

Oulun pyöräbaana on Oulun keskustan ja Linnanmaan välinen kävely -sekä pyörätie. == Palkinnot == Oulun pyöräbaana on valittu loppuvuonna 2019 Pohjois-Suomen rakennusteoksi. == Lähteet == Luokka:Oulun liikenne Luokka:Pyöräliikenne
Kakkosen kausi 2021

Kakkosen kausi 2021 on Suomen jalkapallon kolmanneksi korkeimman sarjatason kausi. Se pelataan kolmessa kahdentoista joukkueen lohkossa kaksinkertaisena sarjana. Lohkojen voittajat nousevat Ykköseen ja kaksi viimeistä joukkuetta putoavat Kolmoseen kaudeksi 2022.PALLOLIITON KANSALLINEN JALKAPALLON KILPAILUTOIMINTA 2020 – POIKKEUSSÄÄNNÖT JA -MÄÄRÄYKSET KORONATILANTEESSA Ykkösestä pudonnut AC Kajaani luopui Kakkosen sarjapaikastaan, joka täydennysmenettelyllä annettiin Kakkosesta kaudella 2020 pudonneelle OLS:lle.Reservijoukkue Kakkoseen – toimisto, valmennus ja taustat kasassa! == Joukkueet ja lohkojako == Lohko A: {| class="wikitable" style="width: 95%; text-align: left; margin: 0.5em 0.5em 0.5em 0.5em;" Joukkue Kaupunki Atlantis FC Helsinki FC Kiffen Helsinki JäPS Järvenpää KuFu98 Kuopio KäPa Helsinki MYPA Kouvola MiPK Mikkeli NJS Nurmijärvi PEPO Lappeenranta PKKU Kerava PeKa Kotka Reipas Lahti == Sarjataulukot == === Lohko A === Lähde: Palloliitto ===Lohko B === Lähde: Palloliitto ===Lohko C=== ==Parhaat pelaajat== Jalkapallon Pelaajayhdistys valitsi vuoden 2021 Kakkosen lohkojen parhaat pelaajat pelaajien oman äänestyksen perusteella: * Lohko A: Olli Valto (JäPS) * Lohko B: Gezim Voca (PIF) * Lohko C: Kingsley Ofori (SJK Akatemia) Pelipaikkojensa parhaiksi Kakkosessa valittiin: ===Lohko A:=== Vuoden maalivahti Craig Hill (Kultsu FC) Vuoden puolustaja Olli Valto (JäPS) Vuoden keskikenttäpelaaja Calvin Nsombo (PEPO) Vuoden hyökkääjä Aleksi Ristola (JäPS) ===Lohko B:=== Vuoden maalivahti Roope Paunio (Honka Akatemia) Vuoden puolustaja Joonas Meura (FC Jazz) Vuoden keskikenttäpelaaja Prince Mokuma (HJS) Vuoden hyökkääjä Gezim Voca (PIF) ===Lohko C:=== Vuoden maalivahti Aati Riihimäki (JJK Jyväskylä) Vuoden puolustaja Masa Malén (FC Vaajakoski) Vuoden keskikenttäpelaaja Julius Järvinen (FC Vaajakoski) Vuoden hyökkääjä Kingsley Ofori (SJK Akatemia) Lähde: == Parhaat maalintekijät == ===Lohko A:=== 15 maalia: * Aleksi Ristola (JäPS) 13 maalia: * Nikke Veikkanen (PEPO) 12 maalia: * Miro Schwalenstöcker (JäPS) 11 maalia: * Cheikh Toure (Kiffen) 10 maalia: * Olli Valto (JäPS) 9 maalia: * Aboubacar Diakite (Atlantis) * Brian Mansaray (KäPa) * Tommi Roponen (MYPA) * Miro Salminen (NJS) * Berat Köse (Lahden Reipas) ===Lohko B:=== 16 maalia: * Santeri Stenius (HJS) 14 maalia: * Gezim Voca (PIF) 13 maalia: * Juho Salminen (KaaPo) * Kevin Larsson (PIF) 12 maalia: * Vili Lankinen (VJS) 10 maalia: * Elias Ahde (FC Jazz) 9 maalia: * Teemu Hytönen (Ilves/2) * Eemeli Raittinen (HJS) ===Lohko C:=== 15 maalia: * Sami Karjalainen (JS Hercules) * Kingsley Ofori (SJK Akatemia) 13 maalia: * Samir Isanovic (Närpes Kraft) 10 maalia: * Ville Moilanen (Kemi City) 8 maalia: * Callistus Chukwu (OTP) 7 maalia: * Jarkko Luiro (RFA) * Oskar Pihlaja (SJK Akatemia) * Petteri Jokihaara (GBK) * Matias Sarlin (FCV) Lähde: == Lähteet == Luokka:Kakkosen kaudet Luokka:Jalkapallosarjojen kausi 2020–2021/2021
Jason Robert Brown

Jason Robert Brown (s. 20. kesäkuuta 1970) on yhdysvaltalainen musikaalisäveltäjä, -sanoittaja ja -käsikirjoittaja. Hän on voittanut kolme Tony-palkintoa. Brown on säveltänyt ja sanoittanut mm. Broadway-musikaalit Parade, The Bridges of Madison County ja Honeymoon in Vegas sekä musikaalin The Last Five Years. == Lähteet == == Aiheesta muualla == * Jason Robert Brownin virallinen sivusto Luokka:Yhdysvaltalaiset sanoittajat Luokka:Yhdysvaltalaiset säveltäjät Luokka:Yhdysvaltalaiset käsikirjoittajat
Piia Björn

Piia Maria Björn (ent. Vilenius-Tuohimaa; s. 26. joulukuuta 1977 Kullaa) on suomalainen kasvatustieteilijä ja filosofian tohtori, joka toimii Turun yliopiston koulutuksen ja koulutusrakenteiden kehittämisestä vastaavana vararehtorina. Tätä ennen hän oli Itä-Suomen yliopiston erityispedagogiikan, erityisesti pedagogisen tuen professori (2014-2019). Björn tuli ylioppilaaksi Porin suomalaisesta yhteislyseosta (1996). Hän valmistui Helsingin yliopistosta kasvatustieteen maisteriksi ja erityisopettajaksi (2001) ja filosofian tohtoriksi (2005). Hänen suomenkielinen väitöskirjansa (2005) oli otsikoitu Vanhempien koulutustaso, lapsen kielellinen ilmaisu ja tehtäväorientaatio matemaattisten taitojen selittäjinä koulutien alussa. Björn on Helsingin yliopiston erityispedagogiikan dosentti. Työurallaan Björn on toiminut muun muassa assistenttina Helsingin yliopistossa (2003-2005) ja yliopistonlehtorina Jyväskylän yliopistossa (2005-2014). Jyväskylässä hän oli myös laitoksen pedagoginen johtaja ja varajohtajana sekä oppiaineen esimies. Itä-Suomen yliopiston professorina (Joensuun kampus) hän aloitti vuonna 2014. Tutkimustyössään Björn on suuntautunut yhtäältä matematiikan oppimisen sekä kielellisten taitojen kehityksen välisiin yhteyksiin, toisaalta erityisopettajan työnkuvaan ja oppimisen tuen järjestämiseen Suomessa ja muualla. ==Lähteet== ==Aiheesta muualla== *Piia Maria Björn. University of Turku, PhD (researchgate.net) *Piia Björn (12.2.2021) Puheenvuoro: Yliopistosta erinomaiset eväät työelämään (ts.fi) Luokka:Suomalaiset professorit Luokka:Itä-Suomen yliopiston professorit Luokka:Suomalaiset kasvatustieteilijät Luokka:Vuonna 1977 syntyneet Luokka:Elävät henkilöt
Maria Severina

Maria Severina on kaarinalainen liikenainen. Hän on syntynyt Moskovassa ja valmistunut biokemian tohtoriksi Moskovan yliopistosta. Suomeen Severina muutti vuonna 1991. == Ura == Maria Severina perusti HyTest-yrityksen vuonna 1994. Alkunsa yritys sai Turun yliopiston tutkimushankkeesta. HyTest valmistaa monoklonaalisia vasta-aineita ja antigeenejä diagnostiikkateollisuuden käyttöön. Maria Severina myi yrityksensä vuonna 2018 norjalaiselle Summa Equitylle. Vuonna 2018 Maria Severinalla oli Suomen viidenneksi kovimmat tulot: noin kolme miljoonaa ansiotuloina ja 33,2 miljoonaa pääomantuloina . Hän oli kyseisenä vuonna Suomen kovatuloisin nainen. == Yksityiselämä == Maria Severina asuu Kaarinassa. Hänellä on aviomies ja yksi poika. Severina valittiin vuoden uusturkulaiseksi vuonna 2012 ja Länsi-Suomen vuoden kasvuyrittäjäksi vuonna 2015. == Lähteet == Luokka:Venäläiset liikemiehet Luokka:Elävät henkilöt Luokka:Syntymävuosi puuttuu
Camille Rowe

Camille Rowe (s. 7. tammikuuta 1986https://find-and-update.company- information.service.gov.uk/company/09607534/persons-with-significant-control Pariisi) on ranskalais-yhdysvaltalainen malli ja näyttelijä. Hän on esiintynyt tunnetuissa muoti-alan julkaisuissa kuten Vogue France, Marie Claire Italia, Vogue Italy, Vogue Spain ja Elle France. Hänen äitinsä oli yhdysvaltalainen tanssija tavatessaan Rowen ranskalaisen isän, joka omistaa ravintolan. == Lähteet == == Aiheesta muualla == * Luokka:Ranskalaiset näyttelijät Luokka:Ranskalaiset mallit Luokka:Vuonna 1990 syntyneet Luokka:Elävät henkilöt
Jaotteluita

Jaotteluita ()Diogenes Laertios: Merkittävien filosofien elämät ja opit V.23. Teoksen nimen suomennos Marke Ahonen. oli Aristoteleen kirjoittama filosofinen teos, joka käsitteli logiikkaa ja samalla Aristoteleen psykologisia näkemyksiä. Se ei ole säilynyt nykyaikaan, mutta siitä tunnetaan joitakin katkelmia myöhempien antiikin aikaisten kirjailijoiden teosten kautta.Zanatta, Marcello: "Divisioni. Introduzione. Testimonianze. Frammenti". Teoksessa Jaotteluita tunnetaan muun muassa Diogenes Laertioksen esittämästä Aristoteleen teosten luettelosta. Myös Aleksanteri Afrodisiaslainen mainitsee sen. Antiikin aikana oli liikkeessä useita samannimisiä kirjoituksia, mutta ainakin osa niistä on mahdollisesti ollut eri teoksia kuin kyseinen Aristoteleen kadonnut teos. Teoksesta on säilynyt neljä katkelmaa muun muassa Diogeneen ja Simplikioksen kautta. Diogeneen mukaan teos käsitti 17 kirjaa. Aristoteleen uskotaan kehitelleen siinä muun muassa tunteita (pathē) koskevia näkemyksiään, jotka myöhemmin esitti säilyneessä teoksessaan Retoriikka. Retoriikassa hän on saattanut kehittää näkemyksiään edelleen ja laajentaa niitä; toisaalta myös Jaotteluita on saattanut olla aiheen laajempi esitys. Teos käsitteli myös sielua ja sen kolmijakoa.Aristoteles: Jaotteluita, katkelma 3. (Cod. Marc.. 257, f. 250.) == Lähteet == == Kirjallisuutta == * * Luokka:Aristoteleen teokset Luokka:Kadonneet kirjat Luokka:Kirjat logiikasta
Kategoriat (katkelmat)

Kategoriat () oli Aristoteleen kirjoittama filosofinen teos, joka käsitteli logiikkaa. Se ei ole säilynyt nykyaikaan, mutta siitä tunnetaan joitakin katkelmia myöhempien antiikin aikaisten kirjailijoiden teosten kautta.Zanatta, Marcello: Categorie". Introduzione. Testimonianze. Frammenti". Teoksessa Teosta ei tule sekoittaa Aristoteleen samannimiseen teokseen Kategoriat, joka on säilynyt ja kuuluu tämän loogisten teosten kokoelmaan Organon. Teoksesta on säilynyt yksi katkelma muun muassa Simplikioksen, Ammonios Hermiaan ja Boethiuksen kautta. Näissä antiikin lähteissä todetaan lähinnä, että Aristoteleelta tunnetaan kaksi Kategoriat-nimistä teosta, joista toinen oli lyhyempi. Lisäksi lainataan kummankin teoksen alkua. Näiden lisäksi Elias mainitsee teoksen ja käsittelee muun muassa sen nimeä. == Lähteet == == Kirjallisuutta == * * Luokka:Aristoteleen teokset Luokka:Kadonneet kirjat Luokka:Kirjat logiikasta
Muistiinpanot

Muistiinpanot () oli Aristoteleen kirjoittama filosofinen teos, joka käsitteli logiikkaa. Se ei ole säilynyt nykyaikaan, mutta siitä tunnetaan katkelma myöhempien antiikin aikaisten kirjailijoiden teosten kautta.Zanatta, Marcello: "Appunti. Introduzione. Testimonianze. Frammenti". Teoksessa Teoksen katkelma tunnetaan kahta kautta, toisaalta Simplikioksen kirjoittamasta Aristoteleen Kategorioiden kommentaarista ja toisaalta Deksippoksen vastaavasta teoksesta. Lisäksi Johannes Filoponos viittaa teokseen. == Lähteet == == Kirjallisuutta == * * Luokka:Aristoteleen teokset Luokka:Kadonneet kirjat Luokka:Kirjat logiikasta
Ongelmista

Ongelmista ()Diogenes Laertios: Merkittävien filosofien elämät ja opit V.23. Teoksen nimen suomennos Marke Ahonen. oli Aristoteleen kirjoittama filosofinen teos, joka käsitteli logiikan ongelmia. Se ei ole säilynyt nykyaikaan, mutta siitä tunnetaan katkelma myöhempien antiikin aikaisten kirjailijoiden teosten kautta.Zanatta, Marcello: "Sui problemi. Introduzione. Testimonianze. Frammenti". Teoksessa Teos tunnetaan muun muassa Diogenes Laertioksen Aristoteleen teosten luettelosta. Diogeneen mukaan se käsitti yhden kirjan. Teoksen katkelma tunnetaan Aleksanteri Afrodisiaslaisen kirjoittamasta Aristoteleen Topiikan kommentaarista. == Lähteet == == Kirjallisuutta == * * Luokka:Aristoteleen teokset Luokka:Kadonneet kirjat Luokka:Kirjat logiikasta
Vastakohdista

Vastakohdista ()Diogenes Laertios: Merkittävien filosofien elämät ja opit V.22. Teoksen nimen suomennos Marke Ahonen. oli Aristoteleen kirjoittama filosofinen teos, joka käsitteli logiikkaa. Se ei ole säilynyt nykyaikaan, mutta siitä tunnetaan joitakin katkelmia myöhempien antiikin aikaisten kirjailijoiden teosten kautta.Zanatta, Marcello: "Sui contrari. Introduzione. Testimonianze. Frammenti". Teoksessa Aristoteles mainitsee itse teoksen Metafysiikassaan.Aristoteles: Metafysiikka 1003b33–1004a2. Sen mainitsevat myös muun muassa Syrianos ja Simplikios. Näiden lisäksi teos tunnetaan muun muassa Diogenes Laertioksen esittämästä Aristoteleen teosten luettelosta. Diogeneen mukaan teos käsitti yhden kirjan. Teoksesta on säilynyt kuusi katkelmaa Simplikioksen kirjoittamassa kommentaarissa Aristoteleen Kategorioihin. == Lähteet == == Kirjallisuutta == * * Luokka:Aristoteleen teokset Luokka:Kadonneet kirjat Luokka:Kirjat logiikasta
Emilia Tuomela

Emilia Tuomela (s. 2002) on suomalainen jalkapalloilija, pelipaikaltaan maalivahti. Hän on pelannut aikuisten sarjoissa Kakkosessa porilaisen NiceFutiksen joukkueessa kaudella 2018, Ykkösessä kokkolalaisen Gamlakarleby Bollklubbin joukkueessa kaudella 2019 ja Kansallisessa liigassa Helsingin Palloseurassa kaudella 2021. Tuomela on pelannut Suomen alle 17-vuotiaiden maajoukkueessa. == Lähteet == Luokka:Suomalaiset jalkapallomaalivahdit Luokka:Vuonna 2002 syntyneet Luokka:Elävät henkilöt
Helmi Halomo

Helmi Halomo (s. 2002) on suomalainen jalkapalloilija, pelipaikaltaan keskikenttäpelaaja. Hän on pelannut espoolaisen FC Hongan ja Helsingin Jalkapalloklubin junioreissa. Kaudella 2021 hän edustaa Kansallisessa liigassa pelaavaa Helsingin Palloseuraa. Hän pelasi ensimmäisen liigaottelunsa huhtikuussa 2021 Kuopion Palloseuraa vastaan. == Lähteet == Luokka:Suomalaiset jalkapalloilijat Luokka:Vuonna 2002 syntyneet Luokka:Elävät henkilöt
Ethel Warwick

Ethel Maude Warwick (13. lokakuuta 1882 – 12. syyskuuta 1951) oli englantilainen näyttelijä ja malli. Eräiden tietojen mukaan hänen syntymävuotensa olisi ollut 1880. https://www.imdb.com/name/nm0913237/bio?ref_=nm_ov_bio_sm http://peoplepill.com/people/ethel-warwick == Elämänvaiheita == Ennen näyttelijän uraansa Warwick opiskeli kuvataidetta ja työskenteli taidemallina. Warwickin taidemallin ura kesti vuodet 1894–1905 Hän oli mallina muun muassa James McNeill Whistlerin ja Herbert James Draperin teoksissa. https://www.thevintagenews.com/2017/11/25/edwardian-era/ Vaikka Warwick kouluttautui kuvataiteilijaksi ja häntä pidettiin tasokkaana taiteilijana, hänestä tuli kuuluisa näyttelijänä. Ensimmäisen elokuvansa hän teki vuonna 1921 ja viimeisen vuonna 1933. https://www2.bfi.org.uk/films-tv- people/4ce2b6afd5648 == Viitteet == == Lisää aiheesta == * https://redheadsinhistory.blogspot.com/2019/11/1235-ethel-warwick.html Luokka:Englantilaiset näyttelijät Luokka:Brittiläiset mallit Luokka:Vuonna 1882 syntyneet Luokka:Vuonna 1951 kuolleet
Erika Story

Erika Story (s. 1998) on suomalainen jalkapalloilija, pelipaikaltaan puolustaja. Hän on pelannut Helsingin Jalkapalloklubin ja helsinkiläisen Pallokerho-35:n junioreissa. Naisten Ykkösessä hän on edustanut Malmin Palloseuraa kaudella 2017 ja Helsingin Palloseuraa kaudella 2020. Hän pelasi Kansallisessa liigassa ensimmäisen ottelunsa huhtikuussa 2021, kun liigaan noussut Helsingin Palloseura kohtasi kauden avausottelussaan Kuopion Palloseuran. == Lähteet == Luokka:Suomalaiset jalkapalloilijat Luokka:Vuonna 1998 syntyneet Luokka:Elävät henkilöt
Satu Rämö

Satu Rämö (s. 7. tammikuuta 1980 Tammela) on suomalainen kirjailija ja viestintäalan yrittäjä. == Elämä ja ura == Rämö oli vuoden 2023 eniten myynyt suomalainen kirjailija. Rämön siihen mennessä ilmestyneitä kolmea Hildur- kirjasarjan osaa myytiin kaikki laitokset mukaan lukien yhteensä lähes 330 000 kappaletta. Karkeasti arvioiden Rämön tulot kyseisen vuoden kirjamyynnistä olivat noin 426 000 euroa. Sarjan neljäs teos, Rakel, ilmestyi marraskuussa 2024. Tammikuussa 2024 Hildur-sarjan ulkomaanoikeudet oli myyty 13 maahan. Suomen vuoden 2024 myydyin kirja oli Rakel. Hittiteosta myytiin 119 300 kappaletta, kun mukaan lasketaan teoksen kaikki versiot. Rämö on kauppatieteiden maisteri ja humanististen tieteiden kandidaatti. Rämö asuu Islannissa yhdessä puolisonsa Björgvin Hilmarssonin ja heidän kahden lapsensa kanssa. Rämölle on myönnetty Mondon Vuoden matkakirja-palkinto vuonna 2015 kirjastaan Islantilainen voittaa aina. == Teokset == * * * * * * * * * * * * * * * * * * == Lähteet == == Aiheesta muualla == * * Kuusi kuvaa kirjailija Satu Rämön elämästä, Yle Radio 1, 25.3.2023 Luokka:Suomalaiset kirjailijat Luokka:Elävät henkilöt Luokka:Vuonna 1980 syntyneet
Julia Haikonen

Julia Haikonen (s. 14. kesäkuuta 2000) on suomalainen jalkapalloilija, pelipaikaltaan puolustaja. Hän on pelannut mikkeliläisen Porrassalmen Urheilijat -62:n ja Helsingin Jalkapalloklubin junioreissa. HJK:n naisten joukkueessa hän on pelannut muutaman Suomen Cupin ottelun mutta ei Liigaa. Hän on edustanut Naisten Ykkösessä Helsingin Palloseuraa kausina 2019–2020 ja pelasi jälkimmäisellä kaudella Ykkösessä muutaman ottelun myös Nurmijärven Jalkapalloseuran joukkueessa. Liigassa hän pelasi ensimmäisen ottelunsa kaudella 2021, kun Liigaan noussut HPS kohtasi huhtikuussa avausottelussaan Kuopion Palloseuran. Haikonen on pelannut Suomen nuorisomaajoukkueissa. == Lähteet == Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Bernhard Gagneur

Bernhard Gagneur, sukunimi aik. Malmström (21. maaliskuuta 1874 Sipoo – 10. helmikuuta 1966 Loviisa) oli suomalainen insinööri ja vesiasiantuntija.Ylioppilasmatrikkeli 1853–1899Henkilötietoja. 60 vuotta, Uusi Suomi, 21.03.1934, nro 78, s. 2, Kansalliskirjaston digitaaliset aineistot Gagneurin vanhemmat olivat ratsutilallinen Magnus Wilhelm Malmström ja Hilda Johanna Gagneur. Hän pääsi ylioppilaaksi Helsingin ruotsalaisesta reaalilyseosta vuonna 1897 ja suoritti insinööritutkinnon Polyteknillisessä opistossa vuonna 1901. Gagneur toimi insinöörinä rautateillä vuoteen 1904 saakka. Hän oli kaupungininsinöörinä Viipurissa 1904–1912 sekä Oulussa ja Joensuussa 1920–1924. Gagneur toimi myös yksityisenä vesiasiantuntijana ja hän perusti Viipuriin oman pohjavesilaitosten suunnitteluun ja rakentamiseen erikoistuneen insinööritoimistonsa. Toimisto suunnitteli ja rakensi arteesisia pohjavesilaitoksia Viipuriin, Hämeenlinnaan, Jyväskylään ja Kouvolaan sekä lukuisia arteesisia kaivoja eri puolille maata. Toimisto rakensi myös vesijohto- ja viemäriverkostoja sekä muun muassa toisen raiteen Viipurin ja Raivolan välille. Bernhard Gagneur, Engineering Bureau, Mercator : the trade journal of Finland, 01.12.1911, nro 12, s. 18, Kansalliskirjaston digitaaliset aineistot Gagneur arvioi pohjavesien riittävyyttä maaperän rakeisuuden ja vedenjohtavuuden perusteella saksalaisen tietämyksen perusteella. Hän kiisteli 1900-luvun alussa useiden asiantuntijoiden kanssa siitä riittäisivätkö pohjavesivarat eri Suomen kaupunkien, muun muassa Kajaanin ja Tampereen tarpeisiin. Vuonna 1916 Gagneurin johdolla tehtiin Tampereen Vuohenojalla pohjavesitutkimuksia, joissa maahan lyötyjen putkien avulla seurattiin kuinka arteesinen pohjavesivirtaus tasaantui ja sen avulla pyrittiin arvioimaan pohjavesiesiintymän riittävyyttä. Tampereen kaupunki päätti kuitenkin jatkaa pintaveden käyttöä kuten useat muutkin Suomen suuret kaupungit.Petri Juuti, Riikka Rajala ja Tapio Katko : Elämän virta - Kajaanin Veden historia. Tampere University Press, Tampere 2009, sivut 94, 96, 100 Bernhard Gagneur oli naimisissa vuodesta 1901 Selma Eleonora Strandströmin (k. 1940) kanssa. == Julkaisuja == * Puhtaanapitokysymys Viipurissa: esitelmä Viipurin teknillisen klubin kokouksessa keskiviikkona jouluk. 19 p. 1906. Tekijä, Viipuri 1907, 1910 * Om grundvattenförhållanden: kritik af ing. C. Hausens utredning af grundvattenförhållandena i Vanda ådal: förslag till grundvattentag i Helsingfors: föredrag vid ingeniörklubbens möte i februari. Viborg 1909 * Vattenledningsfrågan i Wasa: föredrag, hållet vid gårdsegareföreningens i Wasa sammanträde lördagen den 12 april 1913. Viborg 1913 * Vesijohtokomitealle Tampereella. Tampere 1917 * Rapport berörande Savolaksbanan under det röda upproret vårvintern 1918. Helsingfors 1918 * Hydrologia. Tekijä, Kuopio 1929 == Suomennoksia == * G. Thiem : Hydrologisia menettelytapoja: lyhyt katsaus pohjaveden syntymisestä, etsimisestä ja olemassaolon toteamisesta. Bernh. Gagneur, Helsinki 1929 == Lähteet == Luokka:Suomalaiset insinöörit Luokka:Vuonna 1874 syntyneet Luokka:Vuonna 1966 kuolleet
Khadija El-Mardi

Khadija El-Mardi (s. 1. helmikuuta 1991 Casablanca) on marokkolainen amatöörinyrkkeilijä. El-Mardi aloitti kilpauransa vuonna 2014. Hän osallistui samana vuonna ensimmäistä kertaa maailmanmestaruuskilpailuihin, kun hän otteli Jejun MM-kilpailuissa 75 kg sarjaan. Hän voitti ensimmäisellä kierroksella brasilialaisen Flavia Terezan ja toisella kierroksella saksalaisen Andrea Strohmaierin, mutta hävisi puolivälierissä alankomaalaiselle Nouchka Fontijnille 3–0. Kaksi vuotta myöhemmin Astanan MM-kilpailuissa El-Mardi voitti ensimmäisellä kierroksella Christine Desmondin 3–0 ja toisella kierroksella kanadalaisen Ariane Fortinin 2–0, mutta hävisi jälleen puolivälierissä, nyt taiwanilaiselle Chen Nien-chinille 3–0. El-Mardi pääsi ottelemaan samana vuonna järjestettyihin Rio de Janeiron olympialaisiin 75 kg sarjaan. Hän hävisi ensimmäisen ottelunsa kazakstanilaiselle Dariga Shakimovalle 3–0. El-Mardi otteli MM-kilpailuissa jälleen Ulan-Udessa 2019. Hän voitti ensimmäisessä ottelussaan venäläisen Galina Golovchenkon ja toisessa ottelussa valkovenäläisen Victoriya Kebikavan. El-Mardi voitti puolivälieräottelussaan turkkilaisen Şennur Demirin 3–2, mutta hävisi välierävaiheessa walesilaiselle Lauren Pricelle 5–0. Vuonna 2020 Bel Ahbib varmisti paikan Tokion olympialaisten 75 kg sarjaan voitettuaan Afrikan olympiakarsintaturnauksen. Huhtikuuhun 2021 mennessä El-Mardi on kilpaillut amatööriurallaan 16 ottelua, josta on voittanut 20. ==Lähteet== Luokka:Marokkolaiset nyrkkeilijät Luokka:Vuonna 1991 syntyneet Luokka:Elävät henkilöt